Teams vaatii vähintään Windows-version 10 tai 8.1 ja toki ääniä ja kuvaa varten mikrofonin, kaiuttimen ja kameran. Luultavasti koneista löytyy usb-portteja ja usb-liitäntäisiä web-kameroita ja kuulokemikrofoneja on saatavilla paljon erilaisissa hintaluokissa. Toinen vaihtoehto on käyttää matkapuhelinta. Lähes kaikissa nykyaikaisissa matkapuhelimissa on etupuolella ns. selfie-kamera, jolla voi kuvata itseään pitäen puhelinta kasvojen edessä ja nähdä samalla laitteen näytön.